CELEX: 32011R0603
Language: sl
Date: 2011-06-20 00:00:00
Title: Izvedbena uredba Komisije (EU) št. 603/2011 z dne 20. junija 2011 o uvrstitvi določenega blaga v kombinirano nomenklaturo

23.6.2011   
            
            
               SL
            
            
               Uradni list Evropske unije
            
            
               L 163/10
            
         IZVEDBENA UREDBA KOMISIJE (EU) št. 603/2011
   z dne 20. junija 2011
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da se zagotovi enotna uporaba kombinirane nomenklature, ki je priložena Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in je predpisana s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               V skladu z navedenimi splošnimi pravili se blago iz stolpca (1) razpredelnice iz Priloge iz razlogov iz stolpca (3) navedene razpredelnice uvrsti pod oznako KN, ki je navedena v stolpcu (2).
            
         
               (4)
            
            
               Primerno je zagotoviti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki so jih v zvezi z uvrstitvijo blaga v kombinirano nomenklaturo izdali carinski organi držav članic in niso v skladu s to uredbo.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN, ki je navedena v stolpcu (2) navedene razpredelnice.
   Člen 2
   V skladu s členom 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki so jih izdali carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. junija 2011
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek je posebej oblikovan za namestitev v signalno opremo določenega modela motornega vozila.
                  Izdelek ima obliko dveh povezanih tiskanih vezij, od katerih ima vsako pasivne (kondenzatorji in upori) ter aktivne sestavne dele (diode, diode za sevanje svetlobe – LED, tranzistorji in integrirana vezja). Eno izmed vezij je opremljeno z vmesnikom za priklop na sistem osvetljave motornega vozila.
                  Diode za sevanje svetlobe zagotavljajo signalni učinek.
                  
                      (1) Glej sliko.
               
               
                  8512 90 90
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 2(b) k oddelku XVI ter besedilo oznak KN 8512, 8512 90 in 8512 90 90.
                  Ker izdelek vsebuje tiskana vezja (glej pojasnjevalne opombe za podštevilko KN 8443 99 10 – elektronski sestavi), ne izpolnjuje pogojev za polprevodniške elemente in elektronska integrirana vezja (glej opombo 8 k poglavju 85). Zato je uvrstitev pod tarifni številki 8541 in 8542 izključena.
                  Ker izdelek ne predstavlja celote, temveč je zasnovan posebej za uporabo skupaj z ostalimi sestavnimi deli (npr. lečo) v signalni opremi motornega vozila, je uvrstitev pod oznako KN 8512 20 00 izključena.
                  Izdelek se zato uvrsti pod oznako KN 8512 90 90 kot del električne opreme za razsvetljavo ali signalizacijo za motorna vozila.
               
            
         
      
         (1)  Slika je zgolj informativna.